Specifikációk

* A weboldalunk egy olyan weboldal, ahol kcal-t tud számolni a felhasználó, recepteket tud készíteni, diétát ütemezni, elérendő célokat kitűzni, mások receptjeit értékelni, követni a naponta bevitt tápanyag mennyiségét. Ezek mellett statisztikák létrehozására, üzenőfalon kommunikálásra nyílik lehetősége. A funkciók használatához regisztráció szükséges, vagyis regisztráció nélkül a szolgáltatások egyike sem elérhető.
* Kalória számolás:
  + Már előre létrehozott ételekből is tud választani a felhasználó.
  + A felhasználó képes saját ételeket is elmenteni.
  + Képes a főzési, sütési metódussal járó tápanyag vesztéssel, plusz kalóriákkal is számolni.
* Receptek készítése:
  + Az alkalmazás lehetőséget nyújt az elmentett ételek kombinálására,
  + Mások receptjeinek elmentésére, testreszabására.
* Diéta megadása:
  + A felhasználó céljainak megfelelően képes a weboldal algoritmusa kiválasztani a számára legmegfelelőbb diétát.
  + A felhasználó saját diétát is megadhat, ebben az esetben a weboldal figyelembe veszi, hogy a diéta alapján milyen ételeket ajánljon.
* Célok kitűzése:
  + A felhasználó megadhat elérni kívánt testtömeget, amelyek elérésében az alkalmazás támogatja a felhasználót.
  + Az alkalmazás képes kiszámolni a felhasználó ideális testtömegét, és amennyiben nem tűz ki saját célt, ennek elérésére segít törekedni.
* Mások receptjeivel interakció:
  + A felhasználónak lehetősége nyílik mások által írt és publikált receptek letöltésére, kipróbálására, értékelésére, de akár módosítására is.
* Bevitt tápérték naplózása:
  + A felhasználó képes az elfogyasztott ételeinek tápértékét elmenteni rövid idő alatt, amit az alkalmazás automatikusan összehasonlít a célja eléréséhez szükséges tápanyag bevitellel, és figyelmeztet, amennyiben az meghaladja azt.
  + Utólag egy gombnyomással képes ezen értékek felezésére, harmadolására, vagy bárminemű módosítására.
  + Az alkalmazás az 5 fő étkezésen kívül 10 egyéb étkezési alkalmat tud egyszerre tárolni.
  + A bevitt tápértéken kívül az alkalmazás a felhasználó által fogyasztott folyadék mennyiségét is elmenti, összeveti a szükséges folyadék bevitellel, amit a folyadékot igénylő tápanyagok bevitele esetén növel.
* Statisztikák:
  + Az alkalmazás statisztikát épít testtömegváltozási adataiból, receptjei kedveltségéről és követéseiről is.
* Üzenőfal:
  + Mindegyik felhasználónak rendelkezésére áll a saját és mások üzenőfala kommunikációs célra.
  + Ezen üzeneteket a profil tulajdonosa bármikor eltávolíthatja, vagy reagálhat rá.
  + Az üzenőfal működése nagyban hasonlít a közösségi médiáknak köszönhetően jól ismert komment szekciójához, a különbség csupán abban rejlik, hogy itt az adott profilhoz tudja a felhasználó hozzáfűzni megjegyzéseit.
* Regisztráció:
  + A weboldal funkcióinak használata regisztrációhoz vannak kötve.
* Az adminisztrátor számára biztosítunk lehetőséget receptek, üzenetek törlésére, amennyiben azok bizonyos előre megszabott feltételeknek nem felelnek meg.
* A weboldalunk célja amellett, hogy a felhasználót segítse az egészséges életmód elérésében, fenntartásában, az az, hogy közösséget építsen ezen életmód köré.